Menorca Bàsquet

O **Menorca Bàsquet** foi un equipo de baloncesto español con sede na cidade balear de Maó, Menorca. Fundado en 1950, anunciou a súa disolución o 5 de xullo de 2012 debido á súa mala xestión económica.

## Historia 
Fundado en 1950 como CB La Salle Mahón, o club foi progresando lentamente até que na temporada 1993−94 consegue entrar en ligas de ámbito estatal co ascenso á Liga EBA. Coa chegada do equipo á EBA, o club comeza a xogar como local no Polideportivo Municipal de Maó. Após varias temporadas na zona baixa da liga EBA, en maio de 1997, con José Luís Oliete de adestrador, o primeiro equipo proclámase campión da liga EBA e logra así o ascenso á Liga LEB. O primeiro equipo adopta desde ese ano o nome de Menorca Bàsquet.

Na liga LEB desde a primeira temporada estivo a loitar nos playoff de ascenso á liga ACB. Na temporada 2004−05 o equipo consegue o subcampionato e consegue o ascenso á liga ACB. Debido ao ascenso, a organigrama do club tívose que profesionalizar. Ademais, o Polideportivo Municipal de Maó, con capacidade para uns 2&nbsp;500 espectadores, non cumpría coa normativa da Asociación de Clubs de Baloncesto, polo que se tivo que construír un novo pavillón nun tempo récord de 90 días. A temporada de debut na ACB acabou de xeito satisfactoria ao conseguir o equipo a permanencia no último partido da temporada.

Na seguinte temporada, seis xornadas despois de comezar competición, o club decide cesar ao adestrador Curro Segura debido á mala xeira de resultados do equipo. O seu substituto foi Ricard Casas. Con el, o equipo conseguiu saír dos postos de descenso a unha xornada do final de campionato. Na última xoranda, a pesar de perder, o equipo consegue a permanencia grazas á vitoria do Gran Canaria contra o Etosa Alicante. Na temporada 2008−09 tras problemas internos e deportivos, o club acaba finalmente por a descender á LEB Ouro. O seu paso pola seguinda categoría sería, porén, breve. O club consegue nun ano regresar á ACB, aínda que descendendo inmediatamente na seguinte tempada. Na temporada 2011–12, tras unha nefasta xestión económica, o club emite un comunicado de prensa no que anuncia a súa disolución.

## Patrocinios 
Alén de Menorca Bàsquet, o club tivo outro nomes ao longo da súa historia por motivos de patrocinio:
* **Coinga Menorca Básquet** (2000–2004)
* **IBB Hoteles Menorca Básquet** (2004–2005)
* **Llanera Menorca** (2005–2006)
* **ViveMenorca** (2006–2010)

## Xogadores 
### Destacados 
*  Dani Álvarez
*  Alfons Alzamora
*  Raúl Capablo
*  Carlos Cazorla
*  David Doblas
*  Jesús Fernández
*  Chuck Kornegay
*  Jordi Llorens
*  Alberto Miguel
*  Albert Moncasi
*  Urko Otegui
*  Nacho Rodríguez
*  Nacho Yáñez
*  Caio Torres
*  Kaloyan Ivanov
*  Marino Baždarić
*  Damir Markota
*  Mario Stojić
*  Jakim Donaldson
*  Bud Eley
*  Pooh Jeter
*  Andre Turner
*  Frédéric Weis
*  Vrbica Stefanov
*  Sitapha Savané
*  Miroslav Berić
*  Marko Marinović
*  Vladimir Boisa

## Adestradores 
Os seguintes foron os adestradores do Menorca Bàsquet na Liga ACB.
*  Curro Segura (2005−2006)
*  Francisco Javier Álvarez (2006)
*  Ricard Casas (2006−2009)
*  Javier Imbroda (2009)
*  Paco Olmos (2010−2011)

## Historial 
[thumb|[Alfons Alzamora.]]

## Notas 
## Véxase tamén 
### Ligazóns externas 
* Menorca Bàsquet en FEB.es
* Menorca Bàsquet en ACB.com